
praescriptas omnes observarent et omnibus traderent obser-
vandas. Quod audiens Willelmus Briwere qui unus erat ex
consiliariis regis, pro rege respondens dixit, ' Libertates quas
petitis, quia violenter extortae fuemnt, non debent de jure
observari.' Quod verbum archiepiscopus moleste ferens
increpavit eum dicens, l Willelme/ inquit ' si regem diligeres
pacem regni non impedires.' Videns autem rex archiepi-
scopum in iram commotum dixit ' Omnes libertates illas
juravimus et omnes astricti sumus ut quod juravimus ob-
servemus '.

Ib. iii. p. 79. Eodem anno surrexit murmuratio non modica
a magnatibus Angliae, contra Hubertum de Burgo Justitiarium
. . . Accessit praeterea ad majoris odii incentivum adventus
mmciorum regis quos Romam miserat, qui bullam domini
papae archiepiscopis Angliae et eorum suffraganeis deferebant,
quae talem continebat sententiam, videlicet quod dominus
papa regem Angliae plenae aetatis adjudicaverat, quod ex
tune negotia regni idem rex pi incipaliter cum suorum domesti-
corum consilio ordinaret. Significavit etiam . . . quatinus
auctoritate apostolica denunciarent comitibus, baronibus,
militibus et aliis universis qui custodias habebant castrorum,
honorum, et villarum quae ad regis dominicum spectabant, ut
continuo visis litteris regi illas redderent, contradictores autem
per censuram ecclesiasticam ad satisfactionem compellerent.
Unde pars maxima comitum et baronum . . . supradictas
occasiones praetendebat ut pacem regni perturbaret.

A.D. 1224. ANN. WAVERL. p. 299. Nonnulli alienige-
narum ejecti sunt et amoti de castellis et custodiis suis in
Anglia. . . . Ipse vero Falkesius ... in patriam suam reversus
est.

MATT. PARIS, iii. p. 88. Regi vero pro maximis laboribus suis
et expensis, tarn a praelatis, quam a laicis, concessum est per
totam Angliam carucagium, de qualibet caruca duo solidi
argenti. Magnatibus item concessit rex scutagium, videlicet
de scuto quolibet duas marcas sterlingorum.

A.D. 1225. ANN. DUNSTAPL. p. 93. Generali colloquio
Lundoniis celebrato, petiit rex a baronibus suis pro regni
defensione auxilium generale : barones vero vice versa liber-
tates quasdam exegerunt a rege Johanne concessas et ab ipso
rege postmodum confirmatas, licet nondum, ballivis suis
impedientibus, servatas* Post multas vero sententiarum